Чакиев Таштанбек
Чакиев Таштанбек – акын. 1970-жылы Түп районунун Күрмөнтү айылында туулган. 1987-жылы Күрмөнтү айылындагы Ильич атындагы орто мектепти, 1996-жылы Ысык-Көл мамлекеттик университетин бүтүргөн. 

1996–2005-жж. К.Тыныстанов атындагы Ысык-Көл мамлекеттик университетинде жана Бишкек мамлекеттик экономика жана ишкердүүлүк университеттеринде окутуучу, Кыргыз Республикасынын Саламаттык сактоо министрлигинде мамлекеттик тил боюнча жетектөөчү адис болуп иштеп келет.

2004-жылы Эл аралык Ч.Айтматов атындагы фонд тарабынан өткөрүлгөн “Дебют-2004” сынагынын лауреаты болгон.

2005-жылы “Күн дидары” аттуу ырлар жыйнагы жарык көрүп, ошол эле жылы Кыргыз Республикасынын Улуттук Жазуучулар союзуна мүчөлүккө кабыл алынган.

Жарык көргөн китептери

Күн дидары: Ырлар. – Б.: ОсОО Аят, 2005. – 110 б.

Алтын жебе: Ырлар. – Б.: Кыргызпатент, 2009. – 80 б.

Колдонулган адабияттар
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. –  456 б. ISBN   978-9967-26-379-6
 Кыргыз Республикасынын жазуучулары